gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3624, del 12-11-1999 (1999/9216)

RESOLUCIÓ de 21 d'octubre de 1999, de la Universitat de València, per la qual nomena, en virtut de concurs, la senyora Haydée Calderón García professora titular d'universitat de l'àrea de coneixement de Comercialització i Investigació de Mercats.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3624

Data del DOGV
:   12-11-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/9216


Organisme emissor
:   Universitat de València

Tipus de document
:   Resolució

RESOLUCIÓ de 21 d'octubre de 1999, de la Universitat de València, per la qual nomena, en virtut de concurs, la senyora Haydée Calderón García professora titular d'universitat de l'àrea de coneixement de Comercialització i Investigació de Mercats. [1999/F9216]
  
D'acord amb la proposta formulada per la comissió constituïda per a jutjar el concurs convocat per la Resolució de la Universitat de València de 29 de desembre de 1998 (BOE de 28 de gener de 1999), per a la provisió de la plaça de professor titular d'universitat (concurs número 61/1999), i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1.888/1984, de 26 de setembre.
  
Aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol nomenar la senyora Haydée Calderón García professora titular d'universitat de l'àrea de coneixement de Comercialització i Investigació de Mercats, adscrita al Departament de Direcció d'Empreses (Administració i Màrqueting).
  
València, 21 d'octubre de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3609, del 21-10-1999 (1999/8921)

DECRET 166/1999, de 5 d'octubre, del Govern Valencià, pel qual es nomenen els membres titulars i suplents en el Consell Valencià del Cooperativisme a proposta de l'administració.
----------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/05/166/dof/vci/html**

### Dades del document

Número de DOGV
:   3609

Data del DOGV
:   21-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8921


Data del document
:   05-10-1999

Organisme emissor
:   Conselleria d'Ocupació

Tipus de document
:   Decret

Descriptors 

:   * Consell Valencià del Cooperativisme
    * Conselleria Economia i Hisenda
    * Conselleria Ocupació
    * cooperativa

DECRET 166/1999, de 5 d'octubre, del Govern Valencià, pel qual es nomenen els membres titulars i suplents en el Consell Valencià del Cooperativisme a proposta de l'administració. [1999/M8921]
  
De conformitat amb el que s'ha establit en els articles 3, 4 i 5 del Decret 228/1996, de 10 de desembre, del Govern Valencià, pel qual es regula el Consell Valencià del Cooperativisme, a proposta del conseller d'Ocupació i després de la deliberació prèvia del Govern Valencià, en la reunió del dia 5 d'octubre de 1999,
  
DECRETE
  
Article 1
  
Nomenar, a proposta del conseller d'Ocupació, com a membres electius titulars representants de l'administració de la Generalitat Valenciana els següents senyors:
  
- José Manuel Uncio Lacasa.
  
- José Ferrando Orta.
  
- Gaspar Peral Ribelles.
  
Article 2
  
Nomenar, a proposta del conseller d'Ocupació, com a membres electius suplents representants de l'administració de la Generalitat Valenciana els següents senyors:
  
- Cristina Serrano Mateo.
  
- Enrique Bellés Llopis.
  
- José María García Zarco.
  
DISPOSICIÓ FINAL
  
El present decret entrarà en vigor el dia de la publicació en el Diari Oficial de la Generalitat Valenciana.
  
València, 5 d'octubre de 1999
  
EL president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació,


Còpia Permalink ELI
Diari Oficial de la Generalitat Valenciana


Sumari del DOGV 3496, del 17-05-1999 (1999/3620)

Expedient número 049/7270-IXJ. Estudi d'impacte ambiental: extracció d'àrids del riu Girona, al terme municipal de Sanet y Negrals.
-----------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/3620


Organisme emissor
:   Conselleria de Medi Ambient

Tipus de document
:   Anunci

Expedient número 049/9076-DZE. Estudi d'impacte ambiental: extracció d'àrids del riu Girona, al terme municipal de Sanet y Negrals. [1999/Q3620]
  
Segons es disposa en l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat pel Decret 36/1997, del Consell de la Generalitat Valenciana, se sotmet a exposició pública el següent :
  
Estudi d'impacte ambiental: extracció d'àrids del riu Girona, al terme municipal de Sanet y Negrals.
  
Expedient: 049/1194-DIO.
  
Terme municipal: Sanet y Negrals.
  
Promotor: Obras y Asfaltos Kiovis, SL.
  
Lloc: Conselleria de Medi Ambient, carrer de l'Arquitecte Alfaro, 39, 46759 València; i Ajuntament de Sanet y Negrals.
  
Període: 30 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana
Diari Oficial de la Generalitat Valenciana


Sumari del DOGV 3565, del 20-08-1999 (1999/7464)

Informació pública del projecte de reparcel·lació del sector PRR-I, Masías Este, del Pla General d'Ordenació Urbana de Moncada.
-------------------------------------------------------------------------------------------------------------------------------

### Dades del document

Número de DOGV
:   3565

Data del DOGV
:   20-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7464


Organisme emissor
:   Jardines de Masias, SL

Tipus de document
:   Anunci

Informació pública del projecte de reparcel·lació del sector PRR-I, Masías Este, del Pla General d'Ordenació Urbana de Moncada. [1999/F7464]
  
Jardines de Masías, SL, ha formulat el projecte de reparcel·lació del sector PRR-I, Masías Este, del Pla General d'Ordenació Urbana de Moncada, de conformitat amb els articles 44, 48 i 68 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana.
  
S'hi inclou relació de titulars cadastrals de drets afectats per l'actuació amb indicació del seu domini fiscal, als quals s'ha remés avís d'aquestes actuacions.
  
El projecte de reparcel·lació es troba depositat a la notaria del senyor Alfredo Granell Dasí, situada a l'avinguda de les Germanies número 1 de Moncada, codi postal 46647, així com a l'Ajuntament de Moncada.
  
La informació pública es portarà a terme per un període de 20 dies, comptats des de la inserció de l'anunci en el Diari Oficial de la Generalitat Valenciana, que serà posterior o simultània a la publicació en un diari d'informació general de la Comunitat Valenciana. Durant aquest període es podrà comparéixer a la notaria indicada, en dies laborables de 10.00 a 13.00 hores, i obtindre còpia de l'acta de protocol·lització, o sol·licitar que se li exhibisca aquesta; així mateix es podrà consultar a l'ajuntament la documentació depositada en aquest i les actuacions derivades, així com presentar al·legacions.
Diari Oficial de la Generalitat Valenciana


Sumari del DOGV 3520, del 18-06-1999 (1999/5317)

Recurs contenciós administratiu número 02/3074/1998.
----------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5317


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3074/1998. [1999/Q5317]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora Encarnación García Molina i uns altres han interposat un recurs contenciós administratiu, amb el número 02/3074/1998, contra la Resolució de 8 d'octubre de 1998 (Diari Oficial de la Generalitat Valenciana de 18 d'octubre de 1998), de la Direcció General de la Funció Pública, sobre el concurs general de trasllats número 2/1998-L.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3591, del 27-09-1999 (1999/8153)

Informació del projecte d'urbanització de Terra Cànters.
--------------------------------------------------------

### Dades del document

Número de DOGV
:   3591

Data del DOGV
:   27-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8153


Organisme emissor
:   Ajuntament de Paterna

Tipus de document
:   Anunci

Informació del projecte d'urbanització de Terra Cànters. [1999/Q8153]
  
Mitjançant la Resolució número 2.075, de 15 de juliol, d'aquesta Alcaldia, s'ha aprovat el projecte d'urbanització de Terra Cànters, redactat per l'arquitecte municipal José Luis Pastor Bono.
  
Cosa que s'exposa al públic per un període de 15 dies hàbils (comptadors des de la darrera data de publicació oficial), perquè es puguen presentar les al·legacions que s'estimen oportunes. I si no es presenta cap reclamació, s'entendrà aprovat definitivament.
Diari Oficial de la Generalitat Valenciana


Sumari del DOGV 3533, del 07-07-1999 (1999/6011)

Expedient número SMY/7/1999. Adjudicació del subministrament d'alimentació per a diverses instal·lacions de l'IVAJ, durant la Campanya Temps Lliure Juvenil ‘99 als campaments juvenils.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/6011


Organisme emissor
:   Institut Valencià de la Joventut

Tipus de document
:   Anunci

Expedient número SMY/7/1999. Adjudicació del subministrament d'alimentació per a diverses instal·lacions de l'IVAJ, durant la Campanya Temps Lliure Juvenil ?99 als campaments juvenils. [1999/X6011]
  
1. Entitat adjudicadora
  
a) Organisme: Institut Valencià de la Joventut
  
b) Dependència que tramita l'expedient: Secretaria Tècnica - Contractació
  
c) Número de l'expedient: SMY/7/1999.
  
2. Objecte del contracte
  
a) Tipus de contracte: subministraments
  
b) Descripció de l'objecte: subministrament d'alimentació per a diverses instal·lacions de l'IVAJ, durant la Campanya Temps Lliure Juvenil ?1999, als Campaments Jovenils: - Navalon (Enguera) - València; - Jaume I (Alcossebre) - Castelló i - Costa Bella (Guardamar) - Alacant.
  
d) Anunci de licitació: DOGV núm. 3.475, de data 16.04.1999.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació
  
Import total: 89.690.782 PTA (231.389,660 euros).
  
5. Adjudicació
  
a) Data: 31.05.1999
  
b) Contractista: Industria de Restauración Colectiva, SL.
  
c) Nacionalitat: espanyola
  
d) Import de l'adjudicació: 95.419.286 PTA (219.657,153 euros).
Diari Oficial de la Generalitat Valenciana


Sumari del DOGV 3503, del 26-05-1999 (1999/3614)

Recurs contenciós administratiu número 02/2242/1998.
----------------------------------------------------

### Dades del document

Número de DOGV
:   3503

Data del DOGV
:   26-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/3614


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2242/1998. [1999/Q3614]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Jorge Martínez de la Cámara y Salmerón i uns altres han interposat un recurs contenciós administratiu, amb el número 02/2242/1998, contra la Resolució de 28 de maig de 1998, del conseller de Sanitat, per la qual estima els recursos contra l'Acord de 27 de maig de 1997, de la Junta de Govern del Col·legi Oficial de Farmacèutics d'Alacant, sobre l'autorització per a l'obertura de quatre noves oficines de farmàcia a Benidorm.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3610, del 22-10-1999 (1999/8988)

Correcció d'errades de l'expedient número O-47/1999. Licitació de l'obra de reforma de laboratoris de Química Orgànica en la planta baixa de la Facultat de Químiques (bloc F).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3610

Data del DOGV
:   22-10-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/8988


Data del document
:   19-10-1999

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * licitació
    * edifici
    * universitat

Correcció d'errades de l'expedient número O-47/1999. Licitació de l'obra de reforma de laboratoris de Química Orgànica en la planta baixa de la Facultat de Químiques (bloc F). [1999/M8988]
  
S'ha advertit que, per errada, ha sigut publicat per duplicat en el DOGV número 3.604, de data 14 d'octubre de 1999, i en el DOGV número 3.607, de 19 d'octubre de 1999, l'anunci de licitació: concurs número O-47/1999. Reforma de laboratoris de Química Orgànica en la planta baixa de la Facultat de Químiques (bloc F), i es procedeix a l'anul·lació de l'anunci publicat en el DOGV número 3.607 de data 19 de octubre de 1999.
Diari Oficial de la Generalitat Valenciana


Sumari del DOGV 3541, del 19-07-1999 (1999/6168)

Informació pública de l'aprovació del projecte d'urbanització de l'alqueria de Benimassot del Pla Especial de Reforma Interior del PP 3, Camí Real.
---------------------------------------------------------------------------------------------------------------------------------------------------

### Dades del document

Número de DOGV
:   3541

Data del DOGV
:   19-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6168


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte d'urbanització de l'alqueria de Benimassot del Pla Especial de Reforma Interior del PP 3, Camí Real. [1999/S6168]
  
L'Ajuntament Ple, en sessió ordinària celebrada el dia 21 de maig de 1999, va acordar:
  
Vista la sol·licitud formulada pel senyor José Soler Crespo, en representació de Mardeval, SL, vistos els informes favorables dels serveis de jardineria i paisatge, unitat tècnica d'enllumenat, cicle integral de l'aigua, transports i circulació i obres d'infraestructures i després de complides les disposicions vigents, s'acorda:
  
Primer
  
Aprovar el projecte d'urbanització de l'alqueria de Benimassot del Pla Especial de Reforma Interior del PP 3 Camí Real, presentat per l'agent urbanitzador Mardeval, SL, amb les condicions que s'especifiquen en els informes dels serveis del cicle integral de l'aigua, transports i circulació, jardineria i paisatge i la unitat tècnica d'enllumenat, fotocòpia dels quals s'adjunten amb els epígrafs I, II, III, i IV.
  
Segon
  
Publicar en el Diari Oficial de la Generalitat Valenciana aquest acord, d'acord amb el que disposa l'article 49 de la Llei 6/1994, Reguladora de l'Actuació Urbanística.
  
Contra l'acte anteriorment transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, es podrà interposar un dels recursos següents:
  
a) Amb caràcter potestatiu, recurs de reposició davant aquest òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.
  
Si transcorregut un mes des de l'endemà de la interposició del recurs de reposició sense que aquest s'haja resolt, es considerarà desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que puga exercitar qualsevol altre recurs o acció que estime oportú.
  
Cosa que es comunica als efectes oportuns.
Diari Oficial de la Generalitat Valenciana


Sumari del DOGV 3641, del 09-12-1999 (1999/10430)

CORRECCIÓ d'errades de la Resolució d'11 de juny de 1999, del conseller de Medi Ambient, publicada en el DOGV núm. 3.528, de 30.06.1999.
----------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10334


Organisme emissor
:   Conselleria de Medi Ambient

Tipus de document
:   Correcció d'errades

CORRECCIÓ d'errades de la Resolució d'11 de juny de 1999, del conseller de Medi Ambient, publicada en el DOGV núm. 3.528, de 30.06.1999. [1999/X10259]
  
En la Resolució d'11 de juny de 1999, del conseller de Medi Ambient, per la qual es resol la convocatòria d'ajudes per a 1999 en l'àmbit de les accions prioritàries contra els incendis forestals a la Comunitat Valenciana, s'hi ha detectat una errada, per la qual cosa cal corregir-la.
Diari Oficial de la Generalitat Valenciana


Sumari del DOGV 3472, del 13-04-1999 (1999/2072)

Sol·licitud d’expedició de duplicat de títol acadèmic.
------------------------------------------------------

### Dades del document

Número de DOGV
:   3472

Data del DOGV
:   13-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2072


Organisme emissor
:   Conselleria de Cultura, Educació i Ciència

Tipus de document
:   Anunci

Sol·licitud d'expedició de duplicat de títol acadèmic. [1999/X2072]
  
El senyor Carlos Javier Balada Gómez ha sol·licitat, per pèrdua de l'original, l'expedició de duplicat de títol de Graduat Escolar, les dades del qual s'indiquen a continuació.
  
Titular del document: Carlos Javier Balada Gómez, nascut el 22 de setembre de 1981 a València, província de València, amb DNI núm. 46891289.
  
Tipus de document: Graduat Escolar, expedit pel Ministeri d'Educació i Ciència el dia 05.02.1998, i registrat en el llibre Expedient 2/98, foli 612, número 839931319618.
  
Centre docent que lliurà l'original: Sagrat Cor Maristes de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant el director de la Direcció Territorial de Cultura i Educació de València, avinguda de Navarro Reverter núm. 2, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3480, del 23-04-1999 (1999/3633)

Informació pública de la suspensió de llicències de parcel·lació de terrenys, edificació i demolició, per a les àrees urbanístiques de sòl urbanitzable no programat definides en el vigent Pla General com a Portitxol 2, Portitxol 3, Portitxol 5 i Portitxol 6.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3480

Data del DOGV
:   23-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3633


Organisme emissor
:   Ajuntament de Xàbia

Tipus de document
:   Anunci

Informació pública de la suspensió de llicències de parcel·lació de terrenys, edificació i demolició, per a les àrees urbanístiques de sòl urbanitzable no programat definides en el vigent Pla General com a Portitxol 2, Portitxol 3, Portitxol 5 i Portitxol 6. [1999/M3633]
  
L'Ajuntament en Ple, en sessió extraordinària celebrada el dia 8 de febrer de 1999, ha adoptat un acord en expedient de suspensió, la part dispositiva del qual diu textualment:
  
Primer
  
Acordar la suspensió de llicències de parcel·lació de terrenys, edificació i demolició, per a les àrees urbanístiques de sòl urbanitzable no programat definides en el vigent Pla General com a Portitxol 2, Portitxol 3, Portitxol 5 i Portitxol 6; i per a les àrees de sòl no urbanitzable d'especial protecció ecologicopaissajística compreses entre el barranc de la platja de la Barraca i la cala de la Sardinera, indicades en l'annex incorporat a la present moció.
  
De conformitat amb l'article 154 del Reglament de Planejament de la Comunitat Valenciana, la suspensió de llicències implicarà també la dels acords provadors de nous programes en les zones afectades.
  
Segon
  
Ordenar la redacció dels instruments urbanístics necessaris que permeten l'estudi i la modificació del règim urbanístic del sòl objecte de la suspensió.
  
Tercer
  
Publicar-lo en el Diari Oficial de la Generalitat Valenciana.
  
L'esmentada suspensió cautelar tindrà una duració d'un any.
  
Cosa que es fa pública de conformitat amb el que disposa l'article 117.2 del Reglament de Planejament Urbanístic.